
съобщение
На основание чл. 8, ал. 4 от Наредбата за условията и реда за извършване на екологична оценка на планове и програми (Наредбата за ЕО), РИОСВ – Монтана информира: 
Представените от „Кросˮ ООД проекти за: Подробен устройствен план – Парцеларен план (ПУП – ПП) на трасе на водопроводно отклонение Ø125 мм от съществуваща водопроводна шахта в ПИ 48489.2.614 до водомерна шахта в ПИ 48489.2.665 по кадастралната карта на гр. Монтана и Подробен устройствен план – Парцеларен план (ПУП – ПП) на трасе на канализационно отклонение Ø400 мм от съществуваща канализационна шахта в ПИ 48489.2.614 до шахта в ПИ 48489.2.665 по кадастралната карта на гр. Монтана, попадат в т. 9.1 (подробни устростройствени планове – парцеларни планове за елементите на техническата инфраструктура извън границите на урбанизираните територии) на Приложение № 2 от Наредбата за ЕО и на основание чл. 2, ал. 2, т. 1 от същата наредба, подлежат на преценяване на необходимостта от извършване на ЕО. 
Двата парцеларни плана са изготвени във връзка със строителство на ВиК проводи за един и същи имот и ще бъдат разгледани в една процедура.

Предвид разпоредбите на чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), ПУП – ПП на трасе на водопроводно отклонение и ПУП – ПП на трасе на канализационно отклонение, подлежат на оценка за съвместимост. 
Преценяването на необходимостта от извършване на екологична оценка и оценката за съвместимост ще бъдат проведени в една процедура, в съответствие с разпоредбите на Наредбата за ЕО и Наредбата за ОС.

Компетентен орган за произнасяне с решение е директорът на РИОСВ – Монтана..

